text: Leygardagin 25. januar ein rættiliga øðrvísi fundur hildin í Kristnastovu.
text: #000000
text: Talan var um ein fund hjá grundeigarafelagnum, ið er á økinum kring Kristnastovu og vanliga heldur aðalfund einaferð um árið.
text: #000001
text: Hesin fundur plagar at verða hildin í leigaðum hølum onkunstaðni tætt við. Men hesa ferð ynsktu tey at vera í Kristnastovu, og tað fingu tey loyvi til. Og sum vanligt er á slíkum fundum, varð tosað um ymisk húsaviðurskifti, vegir, gongubreytir, kommunalar spurningar og annað. Men eisini varð høvi at njóta ein drekkamunn saman og okkurt afturvið.
text: #000002
text: Hetta var fyrstu ferð at fleiri av grannunum í umráðnum fingu høvi at síggja Kristnastovu innanífrá, og tað tóktust tey seta prís uppá. Samanumtikið gjørdist hetta ein framúr góð og positiv løta. Formaðurin helt enntá, at hetta vóru tey bestu hølini, tey høvdu fundast í.
text: #000003
text: Fyri okkum hevði fundurin ein heilt serstakan týdning, og tað hevði sína grund. Tí í 1979, tá ið Kristnastova á Birmavej skuldi keypast, var sama grundeigarafelag ímóti at eitt hús í umráðnum skuldi nýtast til eitt “kristiligt-sosialt” arbeiðið. Mótmæli teirra gjørdi tað, at vit leitaðu okkum hjálp frá táverandi fólkatingsmanni, Johan Nielsen, sum setti okkum í samband við bústaðarráðharran, Erling Olsen. Hann hevði mynduleika at skera ígjøgnum soleiðis, at vit kortini fingu loyvi at nýta húsið til virksemið. Og skoytast kann uppí, at bæði Johan Nielsen og Erling Olsen fingu høvi at síggja Kristnastovu.
text: #000004
text: So tá ið øll mál vóru avgreidd hendan dagin, tá ið aðalfundurin var, føldi eg trongd til at taka orðið og – við søguni í huga – úttrykkja mína gleði yvir, at ársaðalfundurin í ár kundi haldast í Kristnastovu. Onkur av luttakarunum mintist aftur á alt hetta, men annars var heilt týðuligt, at orrustan frá 1979 langt síðani var farin í gloymskunnar hav. Og tað kunnu vit bara fegnast um.
text: #000006
text: Grundeigarafelagið hevur longu nú bílagt hølið í Kristnastovu til aðalfundin næsta ár.
text: #000007